title: Odluka Vijeća (EU) 2019/959 od 6. lipnja 2019. o imenovanju člana Odbora regija, kojeg je predložila Kraljevina Švedska

text:
                  12.6.2019

                  HR

                  Službeni list Europske unije

                  L 154/41

         ODLUKA VIJEĆA (EU) 2019/959
         od 6. lipnja 2019.
         o imenovanju člana Odbora regija, kojeg je predložila Kraljevina Švedska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog švedske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1203 (4)20. srpnja 2015. gđu Lottu HÅKANSSON HARJU zamijenila je gđa Anna LJUNGDELL u svojstvu člana. Odlukom Vijeća (EU) 2017/884 (5)22. svibnja 2017. gđu Annu LJUNGDELL zamijenila je gđa Camilla JANSON u svojstvu člana.

                     (2)

                     Mjesto člana Odbora regija postalo je slobodno istekom mandata gđe Camille JANSON,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata, koji istječe 25. siječnja 2020.:

                        —

                        gđa Karin WANNGÅRD, Ledamot i kommunfullmäktige, Stockholms kommun.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2015/1203 od 20. srpnja 2015. o imenovanju triju švedskih članova i šest švedskih zamjenika članova Odbora regija (SL L 195, 23.7.2015., str. 44.).

            (5)  Odluka Vijeća (EU) 2017/884 od 22. svibnja 2017. o imenovanju člana Odbora regija, kojeg je predložila Kraljevina Švedska (SL L 135, 24.5.2017., str. 21.).


title: Odluka Vijeća (EU) 2019/960 od 6. lipnja 2019. o imenovanju dvaju članova i dvaju zamjenika članova Odbora regija, koje je predložila Češka Republika

text:
                  12.6.2019

                  HR

                  Službeni list Europske unije

                  L 154/42

         ODLUKA VIJEĆA (EU) 2019/960
         od 6. lipnja 2019.
         o imenovanju dvaju članova i dvaju zamjenika članova Odbora regija, koje je predložila Češka Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog češke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Dva mjesta članova Odbora regija postala su slobodna istekom mandata gđe Adriane KRNÁČOVE i g. Petra OSVALDA.

                     (3)

                     Mjesto zamjenika člana Odbora regija postalo je slobodno istekom mandata g. Tomáša HUDEČEKA.

                     (4)

                     Mjesto zamjenika člana postalo je slobodno imenovanjem g. Jana MAREŠA članom Odbora regija,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

                        (a)

                        članovima:

                                    —

                                    g. Zdeněk HŘIB, Člen zastupitelstva hl. m. Prahy,

                                    —

                                    g. Jan MAREŠ, Člen zastupitelstva statutárního města Chomutov,

                              i

                        (b)

                        zamjenicima članova:

                                    —

                                    g. Martin DLOUHÝ, Člen zastupitelstva hl. m. Prahy,

                                    —

                                    g. Jaroslav ZÁMEČNÍK, Člen zastupitelstva statutárního města Liberec.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka (EU) 2019/991 Europskog parlamenta od 16. siječnja 2019. o zaključenju poslovnih knjiga Europskog potpornog ureda za azil za financijsku godinu 2016.

text:
               18.6.2019

               HR

               Službeni list Europske unije

               L 160/23

      ODLUKA (EU) 2019/991 EUROPSKOG PARLAMENTA
      od 16. siječnja 2019.
      o zaključenju poslovnih knjiga Europskog potpornog ureda za azil za financijsku godinu 2016.
      EUROPSKI PARLAMENT,

                  —

                  uzimajući u obzir završne godišnje financijske izvještaje Europskog potpornog ureda za azil za financijsku godinu 2016.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2016., s odgovorom Ureda (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 20. veljače 2018. o razrješnici koju Ured treba dobiti za izvršenje proračuna za financijsku godinu 2016. (05941/2018 – C8-0087/2018),

                  —

                  uzimajući u obzir svoju Odluku od 18. travnja 2018. (3) o odgodi Odluke o razrješnici za financijsku godinu 2016. i odgovor izvršnog direktora Europskog potpornog ureda za azil,

                  —

                  uzimajući u obzir svoju Odluku od 24. listopada 2018. (4) o odbijanju davanja razrješnice izvršnom direktoru Europskog potpornog ureda za azil za financijsku godinu 2016.,

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (5), a posebno njezin članak 208.,

                  —

                  uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (6), a posebno njezin članak 36.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i članak 5. stavak 2. točku (a) Priloga IV. Poslovniku,

         1.

            odobrava zaključenje poslovnih knjiga Europskog potpornog ureda za azil za financijsku godinu 2016.;

         2.

            nalaže svojem predsjedniku da ovu Odluku proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 417, 6.12.2017., str. 79.

         (2)  Vidjeti bilješku 1.

         (3)  SL L 248, 3.10.2018., str. 195.

         (4)  SL L 331, 28.12.2018., str. 213.

         (5)  SL L 298, 26.10.2012., str. 1.

         (6)  SL L 132, 29.5.2010., str. 11.

         (7)  SL L 328, 7.12.2013., str. 42.


title: Odluka Vijeća (EU) 2019/1086 od 18. lipnja 2019. o stajalištu koje treba zauzeti u ime Europske unije u okviru plenarne sjednice Skupine država protiv korupcije (GRECO) ili u okviru Odbora ministara Vijeća Europe u pogledu odluke o odobravanju Uniji statusa promatrača u GRECO-u

text:
                  26.6.2019

                  HR

                  Službeni list Europske unije

                  L 171/115

         ODLUKA VIJEĆA (EU) 2019/1086
         od 18. lipnja 2019.
         o stajalištu koje treba zauzeti u ime Europske unije u okviru plenarne sjednice Skupine država protiv korupcije (GRECO) ili u okviru Odbora ministara Vijeća Europe u pogledu odluke o odobravanju Uniji statusa promatrača u GRECO-u
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 83. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Zakonodavnom rezolucijom Vijeća Europe br. (93) 28 o djelomičnim i proširenim sporazumima predviđa se mogućnost da države koje nisu članice Vijeća Europe i međunarodne organizacije postanu promatrači u djelomičnim i proširenim sporazumima kao što je Sporazum o osnivanju Skupine država protiv korupcije (GRECO).

                     (2)

                     Vijeće je 6. lipnja 2019. izrazilo potporu statusu promatrača Unije u GRECO-u te pozvalo Komisiju da podnese prijedlog o stajalištu koje treba zauzeti u ime Unije u okviru Vijeća Europe.

                     (3)

                     Komisija je 6. lipnja 2019. glavnom tajniku Vijeća Europe podnijela zahtjev za sudjelovanje Unije u GRECO-u u svojstvu promatrača.

                     (4)

                     Stjecanje statusa promatrača ima pravne učinke, koji su ograničeni na sljedeće: promatrači imaju pravo sudjelovati na sjednicama GRECO-a i imati pristup svim dokumentima koji se raspravljaju; promatrači nemaju pravo glasa, ne podliježu evaluaciji i ne zauzimaju formalna stajališta u evaluacijskim postupcima niti sudjeluju u evaluacijskim misijama. Od promatrača se ne traži financijski doprinos.

                     (5)

                     Sudjelovanje Europske unije u GRECO-u u svojstvu promatrača ne isključuje njezino moguće buduće sudjelovanje u GRECO-u u svojstvu punopravne članice.

                     (6)

                     Sve države članice Unije članice su GRECO-a.

                     (7)

                     Očekuje se da će na 83. plenarnoj sjednici, koja će se održati u Strasbourgu od 17. do 21. lipnja 2019., ili na svojoj narednoj plenarnoj sjednici GRECO donijeti odluku o statusu promatrača Unije.

                     (8)

                     Ako se ta odluka ne donese na 83. plenarnoj sjednici GRECO-a ili na njegovoj narednoj plenarnoj sjednici, očekuje se upućivanje tog pitanja Odboru ministara Vijeća Europe i da će Odbor ministara donijeti odluku o odobravanju Uniji statusa promatrača u GRECO-u.

                     (9)

                     Primjereno je utvrditi stajalište koje treba zauzeti u ime Unije u okviru plenarne sjednice GRECO-a ili, ovisno o slučaju, u okviru Odbora ministara Vijeća Europe u pogledu donošenja odluke o odobravanju Uniji statusa promatrača u GRECO-u.

                     (10)

                     Ova je Odluka u skladu s načelom lojalne suradnje.

                     (11)

                     Ova je Odluka u skladu s načelom dodjele ovlasti i ne utječe na podjelu nadležnosti između Unije i njezinih država članica.

                     (12)

                     U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. navedenog protokola, te države članice ne sudjeluju u donošenju i primjeni ove Odluke te ona za njih nije obvezujuća niti se na njih primjenjuje.

                     (13)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u pogledu odluke o odobravanju Uniji statusa promatrača u Skupini država protiv korupcije (GRECO) jest kako slijedi:

                        (a)

                        države članice Unije podupiru donošenje odluke o odobravanju Uniji statusa promatrača u GRECO-u na 83. plenarnoj sjednici GRECO-a ili na njegovoj narednoj plenarnoj sjednici;

                        (b)

                        ako se odluka o odobravanju Uniji statusa promatrača u GRECO-u ne donese na 83. plenarnoj sjednici GRECO-a ili na njegovoj narednoj plenarnoj sjednici, države članice Unije podupiru upućivanje tog pitanja Odboru ministara Vijeća Europe te podupiru donošenje odluke Odbora ministara o odobravanju Uniji statusa promatrača u GRECO-u.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 18. lipnja 2019.

                  Za Vijeće

                  Predsjednik

               P. DAEA


title: Odluka Vijeća (EU) 2019/1104 od 25. lipnja 2019. o izmjeni Odluke (EU) 2015/116 o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020.

text:
                  28.6.2019

                  HR

                  Službeni list Europske unije

                  L 175/33

         ODLUKA VIJEĆA (EU) 2019/1104
         od 25. lipnja 2019.
         o izmjeni Odluke (EU) 2015/116 o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog estonske vlade,
         budući da:

                     (1)

                     Vijeće je 26. siječnja 2015. donijelo Odluku Vijeća (EU) 2015/116 (1) o imenovanju, između ostalog, estonskih članova Odbora regija i njihovih zamjenika za razdoblje od 26. siječnja 2015. do 25. siječnja 2020.

                     (2)

                     G. Mihkel JUHKAMI (Mayor of Rakvere City) i g. Kurmet MÜÜRSEPP (Member of Antsla Rural Municipality Council) članovi su Odbora regija od 26. siječnja 2015.

                     (3)

                     G. Rait PIHELGAS (Mayor of Ambla Rural Municipality) i g. Jan TREI (Mayor of Viimsi Rural Municipality) zamjenici su članova Odbora regija od 26. siječnja 2015.

                     (4)

                     Estonska je vlada dopisom od 4. lipnja 2019. obavijestila Vijeće o promjenama mandata u okviru postojećih izbornih mandata g. Mihkela JUHKAMIJA, g Kurmeta MÜÜRSEPPA, g. Raita PIHELGASA i g. Jana TREIJA.

                     (5)

                     Odluku Vijeća (EU) 2015/116 trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U Prilogu I. Odluci (EU) 2015/116, unosi koji se odnose na g. Mihkela JUHKAMIJA i g Kurmeta MÜÜRSEPPA zamjenjuju se kako slijedi:

               „Mr Mihkel JUHKAMI
               Chairman of Rakvere Town Council
               Mr Kurmet MÜÜRSEPP

                  Deputy Mayor of Antsla Rural Municipality”.

            Članak 2.
            U Prilogu II. Odluci (EU) 2015/116, unosi koji se odnose na g. Raita PIHELGASA and g Jana TREIJA zamjenjuju se kako slijedi:

               „Mr Rait PIHELGAS
               Mayor of Järva Rural Municipality
               Mr Jan TREI

                  Member of Viimsi Rural Municipality Council”.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 25. lipnja 2019.

                  Za Vijeće

                  Predsjednik

               A. ANTON

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).


title: Odluka Vijeća (EU) 2019/1107 od 25. lipnja 2019. o imenovanju zamjenika člana Odbora regija, kojeg je predložila Kraljevina Španjolska

text:
                  28.6.2019

                  HR

                  Službeni list Europske unije

                  L 175/37

         ODLUKA VIJEĆA (EU) 2019/1107
         od 25. lipnja 2019.
         o imenovanju zamjenika člana Odbora regija, kojeg je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog španjolske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/2397 (4)16. prosinca 2015. g. Javiera GONZALEZA ORTIZA zamijenila je gđa Maria Luisa de MIGUEL ANASAGASTI u svojstvu zamjenika člana.

                     (2)

                     Mjesto zamjenika člana Odbora regija postalo je slobodno istekom mandata gđe Marije Luise de MIGUEL ANASAGASTI,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

                        —

                        g. Julián ZAFRA DÍAZ, Director General de Asuntos Económicos con la Unión Europea del Gobierno de Canarias.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. lipnja 2019.

                  Za Vijeće

                  Predsjednik

               A. ANTON

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2015/2397 od 16. prosinca 2015. o imenovanju španjolskog člana i španjolskog zamjenika člana Odbora regija (SL L 332, 18.12.2015., str. 144.).


title: Odluka Vijeća (ZVSP) 2019/1210 od 15. srpnja 2019. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
                  17.7.2019

                  HR

                  Službeni list Europske unije

                  L 191/9

         ODLUKA VIJEĆA (ZVSP) 2019/1210
         od 15. srpnja 2019.
         o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. svibnja 2016. donijelo Odluku (ZVSP) 2016/849 (1) o mjerama ograničavanja protiv Demokratske Narodne Republike Koreje.

                     (2)

                     U skladu s člankom 36. stavkom 2. Odluke (ZVSP) 2016/849 Vijeće je preispitalo popis uvrštenih osoba i subjekata naveden u prilozima II., III., V. i VI. toj odluci.

                     (3)

                     Jednu osobu koja je uvrštena na popis u prilozima I. i II. trebalo bi ukloniti iz Priloga II. Trebalo bi ažurirati unos za jedan subjekt iz Priloga III.

                     (4)

                     Odluku (ZVSP) 2016/849 trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Prilozi II. i III. Odluci (ZVSP) 2016/849 mijenjaju se kako je određeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 15. srpnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (SL L 141, 28.5.2016., str. 79.).

            PRILOG
            Odluka (ZVSP) 2016/849 mijenja se kako slijedi:

                        1.

                        U Prilogu II. dio I.A. („Osobe”) mijenja se kako slijedi:

                                    (a)

                                    unos 30. koji se odnosi na RI Pyonga Chola (datum rođenja: 1948.) briše se;

                                    (b)

                                    preostali unosi renumeriraju se u 1.–27.

                        2.

                        U Prilogu III., u dijelu B. („Subjekti”) unos za slijedeći subjekt zamjenjuje se kako slijedi:

                                    „3.

                                    Pomorski upravni ured
                                    također poznat kao Pomorski upravni ured Sjeverne Koreje ili Pomorska uprava DNR Koreje

                                                Adresa: Ryonhwa-2Dong, Central District, Pyongyang, DPRK

                                                PO Box 416

                                                Telefon: 850-2-18111 izravna linija 8059

                                                Telefaks: 850 2 381 4410

                                                E-pošta: mab@silibank.net.kp

                                                Internetska stranica: www.ma.gov.kp

                                    16.10.2017.

                                    Pomorski upravni ured pomagao je u izbjegavanju sankcija koje je uvelo Vijeće sigurnosti Ujedinjenih naroda među ostalim i preimenovanjem te ponovnom registracijom imovine subjekata uvrštenih na popis i pružanjem lažne dokumentacije za plovila na koja se primjenjuju sankcije Ujedinjenih naroda.”


title: Odluka Vijeća (EU) 2019/1255 od 18. srpnja 2019. o izmjeni Protokola br. 5 o Statutu Europske investicijske banke

text:
                  24.7.2019

                  HR

                  Službeni list Europske unije

                  L 196/1

         ODLUKA VIJEĆA (EU) 2019/1255
         od 18. srpnja 2019.
         o izmjeni Protokola br. 5 o Statutu Europske investicijske banke
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 308.,
         uzimajući u obzir zahtjev Europske investicijske banke,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         uzimajući u obzir mišljenje Europske komisije (2),
         u skladu s posebnim zakonodavnim postupkom,
         budući da:

                     (1)

                     Upravno vijeće Europske investicijske banke („Banka”) na sastanku 11. prosinca 2018. odobrilo je raspored provedbe promjena u upravljanju o kojima je dogovor postignut na sastanku 17. srpnja 2018.

                     (2)

                     Slijedom odluke Vijeća guvernera Banke od 22. lipnja 2018. okupljena je radna skupina imatelja udjela na visokoj razini kako bi se razmotrile mogućnosti određenih država članica za upis dodatnog kapitala u Banku.

                     (3)

                     Primjereno je povećati upisani kapital Poljske za 5 386 000 000 EUR, u skladu s njezinim zahtjevom.

                     (4)

                     Također je primjereno povećati upisani kapital Rumunjske za 125 452 381 EUR, u skladu s njezinim zahtjevom.

                     (5)

                     S obzirom na navedena povećanja, trebalo bi izmijeniti i odredbe o predlaganju zamjenika članova Upravnog vijeća Banke zajedničkom suglasnošću skupina država članica.

                     (6)

                     Statut Banke trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Protokol br. 5 o Statutu Europske investicijske banke, koji je priložen Ugovoru o funkcioniranju Europske unije, mijenja se kako slijedi:

                        1.

                        u članku 4. stavku 1. prvi podstavak mijenja se kako slijedi:

                                    (a)

                                    uvodni dio zamjenjuje se sljedećim:

                                       „1.   Kapital Banke iznosi 248 795 606 881 EUR, koji upisuju države članice kako slijedi:”;

                                    (b)

                                    redci koji se odnose na Poljsku i Rumunjsku zamjenjuju se sljedećim:

                                                „Poljska

                                                11 366 679 827 ”

                                                „Rumunjska

                                                1 639 379 073 ”;

                        2.

                        u članku 9. stavku 2. treći podstavak zamjenjuje se sljedećim:
                        „Zamjenike imenuje Vijeće guvernera na razdoblje od pet godina, kako je dolje navedeno:

                                    —

                                    dva zamjenika predlaže Savezna Republika Njemačka,

                                    —

                                    dva zamjenika predlaže Francuska Republika,

                                    —

                                    dva zamjenika predlaže Talijanska Republika,

                                    —

                                    dva zamjenika zajedničkom suglasnošću predlažu Kraljevina Španjolska i Portugalska Republika,

                                    —

                                    tri zamjenika zajedničkom suglasnošću predlažu Kraljevina Belgija, Veliko Vojvodstvo Luksemburg i Kraljevina Nizozemska,

                                    —

                                    tri zamjenika zajedničkom suglasnošću predlažu Republika Hrvatska, Mađarska i Republika Poljska,

                                    —

                                    četiri zamjenika zajedničkom suglasnošću predlažu Kraljevina Danska, Helenska Republika, Irska i Rumunjska,

                                    —

                                    šest zamjenika zajedničkom suglasnošću predlažu Republika Estonija, Republika Latvija, Republika Litva, Republika Austrija, Republika Finska i Kraljevina Švedska,

                                    —

                                    šest zamjenika zajedničkom suglasnošću predlažu Republika Bugarska, Češka Republika, Republika Cipar, Republika Malta, Republika Slovenija i Slovačka Republika,

                                    —

                                    jednog zamjenika predlaže Komisija.”.

            Članak 2.
            Ova Odluka počinje se primjenjivati mjesec dana od datuma početka primjene Odluke Vijeća (EU) 2019/654 (3).

            Sastavljeno u Bruxellesu 18. srpnja 2019.

                  Za Vijeće

                  Predsjednica

               T. TUPPURAINEN

            (1)  Mišljenje od 17. travnja 2019. (još nije objavljeno u Službenom listu).

            (2)  Mišljenje od 15. svibnja 2019. (još nije objavljeno u Službenom listu).

            (3)  Odluka Vijeća (EU) 2019/654 od 15. travnja 2019. o izmjeni Protokola br. 5 o Statutu Europske investicijske banke (SL L 110, 25.4.2019., str. 36.).


title: Odluka Političkog i sigurnosnog odbora (ZVSP) 2019/1264 od 23. srpnja 2019. o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2019)

text:
                  26.7.2019

                  HR

                  Službeni list Europske unije

                  L 199/6

         ODLUKA POLITIČKOG I SIGURNOSNOG ODBORA (ZVSP) 2019/1264
         od 23. srpnja 2019.
         o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2019)
         POLITIČKI I SIGURNOSNI ODBOR,
         uzimajući u obzir Ugovor o osnivanju Europske unije, a posebno njegov članak 38.,
         uzimajući u obzir Odluku Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (1), a posebno njezin članak 5.,
         budući da:

                     (1)

                     Na temelju članka 5. stavka 1. Odluke 2010/96/ZVSP Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donosi odgovarajuće odluke u pogledu političke kontrole i strateškog usmjeravanja vojne misije Europske unije za doprinos osposobljavanju somalijskih snaga sigurnosti (EUTM Somalia), uključujući odluke o imenovanju budućih zapovjednika misije EU-a.

                     (2)

                     Odlukom Vijeća (ZVSP) 2017/971 (2) izmijenjen je zapovjedni lanac misije EUTM Somalia.

                     (3)

                     PSO je 11. srpnja 2018. donio Odluku (ZVSP) 2018/992 (3) o imenovanju pukovnika Mattea Giacoma SPREAFICA zapovjednikom misije EU-a za misiju EUTM Somalia.

                     (4)

                     Italija je 23. svibnja 2019. predložila imenovanje brigadnoga generala Antonella DE SIJA kako bi preuzeo dužnost od brigadnoga generala Mattea Giacoma SPREAFICA kao zapovjednik snaga misije EU-a za misiju EUTM Somalia od 9. kolovoza 2019.

                     (5)

                     Vojni odbor EU-a 4. lipnja 2019. postigao je dogovor o preporuci PSO-u da odobri taj prijedlog.

                     (6)

                     Trebalo bi donijeti odluku o imenovanju brigadnoga generala Antonella DE SIJA. Odluku (ZVSP) 2018/992 trebalo bi stoga staviti izvan snage.

                     (7)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

               DONIO JE OVU ODLUKU:

            Članak 1.
            Brigadni general Antonello DE SIO imenuje se zapovjednikom snaga misije EU-a za misiju EUTM Somalia od 9. kolovoza 2019.

            Članak 2.
            Odluka (ZVSP) 2018/992 stavlja se izvan snage od 9. kolovoza 2019.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 23. srpnja 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 44, 19.2.2010., str. 16.

            (2)  Odluka Vijeća (EU) 2017/971 od 8. lipnja 2017. o određivanju aranžmana za planiranje i provođenje neizvršnih vojnih misija ZSOP-a EU-a i o izmjeni odluka 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti, 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) i (ZVSP) 2016/610 o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (SL L 146, 9.6. 2017., str. 133.).

            (3)  Odluka Političkog i sigurnosnog odbora (ZVSP) 2018/992 od 11. srpnja 2018. o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2018) (SL L 177, 13.7.2018., str. 12.).


title: Odluka (EU) 2017/2192 Europskog parlamenta i Vijeća od 15. studenoga 2017. o mobilizaciji Europskog fonda za prilagodbu globalizaciji na temelju zahtjeva iz Italije – EGF/2017/004 IT/Almaviva

text:
               25.11.2017

               HR

               Službeni list Europske unije

               L 310/47

         ODLUKA (EU) 2017/2192 EUROPSKOG PARLAMENTA I VIJEĆA
   od 15. studenoga 2017.
   o mobilizaciji Europskog fonda za prilagodbu globalizaciji na temelju zahtjeva iz Italije – EGF/2017/004 IT/Almaviva
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Italija je 9. svibnja 2017. podnijela zahtjev za mobilizaciju EGF-a u vezi s otpuštanjima u poduzeću Almaviva Contact SpA u Italiji. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Tim se zahtjevom ispunjavaju uvjeti za određivanje financijskog doprinosa iz EGF-a utvrđeni člankom 13. Uredbe (EU) br. 1309/2013.

               (4)

               Stoga bi se trebala mobilizirati sredstva iz EGF-a kako bi se za zahtjev koji je podnijela Italija osigurao financijski doprinos u iznosu od 3 347 370 EUR.

               (5)

               Ova bi se Odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 3 347 370 EUR u obliku odobrenih sredstava za preuzete obveze i plaćanja.
   Članak 2.
   Ova Odluka stupa na snagu na dan njezine objave u Službenom listu Europske unije.
   Primjenjuje se od 15. studenoga 2017.

      Sastavljeno u Strasbourgu 15. studenoga 2017.

            Za Europski parlament

            Predsjednik

         A. TAJANI

            Za Vijeće

            Predsjednik

         M. MAASIKAS

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka (EU) 2017/2199 Europske središnje banke od 20. studenoga 2017. o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/37)

text:
               28.11.2017

               HR

               Službeni list Europske unije

               L 312/92

         ODLUKA (EU) 2017/2199 EUROPSKE SREDIŠNJE BANKE
   od 20. studenoga 2017.
   o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/37)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1. drugi podstavak zajedno s člankom 3. stavkom 1. prvom alinejom te člankom 18. stavkom 1.,
   budući da:

               (1)

               Odlukom ESB/2014/40 (1) uspostavljen je treći program kupnje pokrivenih obveznica (dalje u tekstu „CBPP3”). Pored programa kupnje vrijednosnih papira osiguranih imovinom, programa kupnje vrijednosnih papira javnog sektora na sekundarnim tržištima i programa kupnje vrijednosnih papira korporativnog sektora, CBPP3 je dio proširenog programa kupnje vrijednosnih papira (APP). Cilj APP-a jest unaprijediti prijenos monetarne politike, olakšati odobravanje kredita gospodarstvu europodručja, olakšati uvjete kreditiranja kućanstava i pravnih osoba i doprinijeti vraćanju stopa inflacije na razine koje su ispod, ali blizu 2 % u srednjoročnom razdoblju, u skladu s očuvanjem stabilnosti cijena kao primarnim ciljem Europske središnje banke (ESB).

               (2)

               Upravno vijeće je 4. listopada 2017. odlučilo dodatno precizirati pravila koja se primjenjuju na prihvatljivost za kupnju pokrivenih obveznica u okviru trećeg programa kupnje pokrivenih obveznica, koje se uobičajeno nazivaju obveznice s rokom dospijeća koji se može produljiti kako bi bio istovjetan dospijeću odnosne imovine (eng. conditional pass-through covered bonds), s obzirom na mogući viši rizik kojem izlažu Eurosustav.

               (3)

               Odluku ESB/2014/40 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjena
   U članku 2. Odluke ESB/2014/40 dodaje se sljedeća točka 9.:

                  „9.

                  Pokrivene obveznice izuzete su iz kupnje u okviru trećeg programa kupnje pokrivenih obveznica, u slučajevima kada: (a) imaju rok dospijeća koji se može produljiti kako bi bio istovjetan dospijeću odnosne imovine (eng. pass through), pri čemu prethodno određeni događaji dovode do produljenja dospijeća obveznice i prelaska na strukturu plaćanja koja prvenstveno ovisi o novčanim tokovima koje ostvaruje imovina u odnosnom skupu; i (b) izdane su u cijelosti od strane subjekta koji ima prvi najbolji rejting izdavatelja ispod CQS3.”.

   Članak 2.
   Stupanje na snagu
   Ova Odluka stupa na snagu 1. veljače 2018.

      Sastavljeno u Frankfurtu na Majni 20. studenoga 2017.

            Upravno vijeće ESB-a

            Predsjednik ESB-a

         Mario DRAGHI

      (1)  Odluka ESB/2014/40 od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.).


title: Odluka Vijeća od 27. studenoga 2017. o donošenju stajališta Vijeća o nacrtu izmjene proračuna br. 6 Europske unije za financijsku godinu 2017.

text:
               29.11.2017

               HR

               Službeni list Europske unije

               C 404/1

         ODLUKA VIJEĆA
   od 27. studenoga 2017.
   o donošenju stajališta Vijeća o nacrtu izmjene proračuna br. 6 Europske unije za financijsku godinu 2017.
   (2017/C 404/01)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2017. konačno je donesen 1. prosinca 2016. (2),

               —

               Komisija je 9. listopada 2017. podnijela prijedlog koji sadrži nacrt izmjene proračuna br. 6 za opći proračun za financijsku godinu 2017.,

               —

               za potrebe u pogledu upravljanja nacionalnim riznicama potrebno je bez odgađanja donijeti nacrt izmjene proračuna br. 6 za opći proračun za 2017. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1.

         ODLUČILO JE:
   Jedini članak
   Stajalište Vijeća o nacrtu izmjene proračuna br. 6 Europske unije za financijsku godinu 2017. doneseno je 27. studenoga 2017.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

      Sastavljeno u Bruxellesu 27. studenoga 2017.

            Za Vijeće

            Predsjednik

         M. MAASIKAS

      (1)  SL L 298, 26.10.2012., str. 1.

      (2)  SL L 51, 28.2.2017., str. 1.


               30.11.2017

               HR

               Službeni list Europske unije

               C 408/59

         P7_TA(2014)0257
   Zahtjev za zaštitu parlamentarnog imuniteta Marija Borghezija
   Odluka Europskog parlamenta od 2. travnja 2014. o zahtjevu za zaštitu imuniteta i povlastica Marija Borghezija (2013/2279(IMM))
   (2017/C 408/09)

      Europski parlament,

               —

               uzimajući u obzir zahtjev Marija Borghezija od 21. studenog 2013., objavljen na plenarnoj sjednici 21. studenog 2013., za zaštitu njegovog imuniteta u okviru istraga koje protiv njega vodi sud u Milanu (ref. 47917/13),

               —

               nakon saslušanja Carla Casinija, koji je predstavljao Marija Borghezija u skladu s člankom 7. stavkom 5. Poslovnika, te samoga Marija Borghezija,

               —

               uzimajući u obzir članke 1., 11. i 21. Povelje Europske unije o temeljnim pravima,

               —

               uzimajući u obzir članak 153. Poslovnika,

               —

               uzimajući u obzir članak 8. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010. i 6. rujna 2011. (1),

               —

               uzimajući u obzir talijanski Kazneni zakon,

               —

               uzimajući u obzir članak 5. stavak 2., članke 6.a i 7. Poslovnika,

               —

               uzimajući u obzir izvješće Odbora za pravna pitanja (A7-0245/2014),

               A.

               budući da je zastupnik u Europskom parlamentu Mario Borghezio zatražio zaštitu svog parlamentarnog imuniteta u pogledu postupka koji se vodi na talijanskom sudu;

               B.

               budući da u skladu s člankom 8. Protokola Europske unije o povlasticama i imunitetima zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasanja pri obnašanju svojih dužnosti;

               C.

               budući da je svrha ove odredbe osigurati da zastupnici u Europskom parlamentu u načelu uživaju pravo na slobodu govora, no budući da to pravo ne daje dopuštenje za klevete, uvrede, poticanje na mržnju, dovođenje u pitanje časti drugih ili bilo kakve izjave u suprotnosti s člankom 21. Povelje Europske unije o temeljnim pravima;

               D.

               budući da se zahtjev Marija Borghezija odnosi na kaznene istrage koje protiv njega vodi Ured tužitelja na sudu u Milanu u vezi s izjavama koje je navodno dao u radijskom intervjuu 8. travnja 2013.;

               E.

               budući da je Mario Borghezio bio zastupnik u Europskom parlamentu u trenutku davanja intervjua;

               F.

               budući da su u skladu s priopćenjem Ureda javnog tužitelja te izjave kažnjive prema članku 81. stavku 1. i članku 595. stavku 1. talijanskog Kaznenog zakona, članku 3. stavku 1. Zakona br. 205/1993 i članku 3. stavku 1. točki (a) Zakona br. 654/1975, drugim riječima kažnjive su zbog opetovanog javnog klevetanja i širenja diskriminacijskih ideja zasnovanih na superiornosti ili rasnoj mržnji;

               G.

               budući da se predmetne izjave odnose na navodna obilježja romske etničke skupine;

               H.

               budući da evidencija o parlamentarnim aktivnostima Marija Borghezija pokazuje da se zanima za pitanja Roma, ali činjenice iz predmeta, što je vidljivo u priopćenju Ureda tužitelja i u saslušanju u Odboru za pravna pitanja, ukazuju na to da izjave koje je dao u intervjuu nisu izravno i očigledno povezane s tim parlamentarnim aktivnostima;

               I.

               budući da navodne izjave nadilaze ton koji se inače susreće u političkoj raspravi te da su, štoviše, po svojoj prirodi nadasve neparlamentarne; budući da su u suprotnosti s člankom 21. Povelje Europske unije o temeljnim pravima te da ih se stoga ne može smatrati dijelom izvršavanja dužnosti zastupnika u Europskom parlamentu;

               J.

               budući da bi se na parlamentarnoj sjednici za izjave poput ovih koje je dao Mario Borghezio nametnule kazne u skladu s člankom 153. Poslovnika; budući da stoga takve izjave, kad ih se daje izvan Parlamenta, ne bi trebale biti obuhvaćene parlamentarnim imunitetom;

               K.

               budući da se stoga ne može smatrati da je Mario Borghezio time izvršavao svoje dužnosti kao zastupnik u Europskom parlamentu;

               1.

               odlučuje ne zaštititi imunitet i povlastice Marija Borghezija;

               2.

               nalaže svojem predsjedniku da odmah proslijedi ovu Odluku i izvješće nadležnog odbora nadležnim tijelima Talijanske Republike i Mariju Borgheziju.

      (1)  Presuda od 12. svibnja 1964. u Predmetu 101/63 Wagner protiv Fohrmanna i Kriera [1964] ECR 195, predmet 149/85 Wybot protiv Faurea i drugih [1986] ECR 2391, predmet T-345/05 Mote protiv Parlamenta [2008] ECR II-2849, zajednički predmeti C-200/07 i C-201/07 Marra protiv De Gregorija i Clementea [2008] ECR I-7929, predmet T-42/06 Gollnisch protiv Parlamenta [2010] ECR II-1135 i predmet C-163/10 Patriciello [2011] ECR I-07565.